PLAN FOR CULTURE

Katja Banović & Xavier Madden, Izložba "Bacteria Babies: Babinje"
2024-02-15 19:00 - 22:30 (Europe/Zagreb)
KONTEJNER, Odranska 1/1, Zagreb
15.2. – 24.2.2024.
Izložba Bacteria Babies: Babinje Katje Banović i Xaviera Maddena donosi instalaciju od bakterijske celuloze koju su autori mjesecima uzgajali u Puli i Beču u suradnji s lokalnom zajednicom. Premijera ovog rada, realiziranog u sklopu KONTEJNER-ove produkcijske platforme UradiSam_ARTLAB, održat će se 15. veljače 2024. u 19 sati uz vodstvo umjetnika i akciju usvajanja baby kombucha. Izložba je otvorena do 24. veljače 2024. godine.
Fokus projekta nalazi se na sjecištu decentralizirane i zajedničke proizvodnje bio-materijala bakterijske celuloze te eksperimentiranja s njezinim materijalnim svojstvima. Tijekom 2023. godine autori su surađivali s više od 60 sudionika u Puli (HR), i Beču (AT) koji su u svoje domove, radna mjesta i institucije primili ‘bakterijske bebe’ te brinuli o njima do trenutka njihova sazrijevanja u bakterijsku celulozu i ulaska u umjetničku sferu. Domaćini su tako svjedočili transformaciji sastojaka smočnice poput povrća, octa ili šećera u bio-materijal potpuno novih svojstava s raznolikim mogućnostima buduće primjene. Uz izraženu uradisam kvalitetu, projekt posjeduje i društvenu, participatornu dimenziju jer uz propitivanje održivosti izgradnje našeg okoliša, uključuje i suradnju s lokalnom zajednicom.
Okupljanja i proslave povodom babinja tradicionalno su zamišljeni kao prilika za upoznavanje novorođene bebe, pa se izložba poigrava tim folklorom na dvije razine: predstavljajući publici novorođenu bakterijsku celulozu, ali i novorođeni umjetnički rad u produkciji KONTEJNER-a.
Kustosice izložbe: Ana Bedenko, Tereza Teklić (KONTEJNER)

Stanko Abadžić: AKTOVI
2024-02-17 19:00 - 21:00 | Lauba – Kuća za ljude i umjetnost, Prilaz baruna Filipovića 23a, Zagreb, 10000, Croatia (Local Name: Hrvatska)
Izložba Stanka Abadžića “AKTOVI”
Trajanje izložbe: od 17. do 25. veljače 2024.
Mjesto: LAUBA – Kuća za ljude i umjetnost
Ulaz na izložbu naplaćuje se po Laubinom cjeniku.

Da se riječ svjetlopis, kao hrvatska inačica riječi fotografija, ukorijenila, njena bi tvorbena analiza savršeno opisivala fotografski rukopis Stanka Abadžića. Majstorsko umijeće pisanja svjetlom dominantni je sloj čitanja magnetski privlačnih Abadžićevih fotografija – fotografa koji za sebe govori da nema poruku, ne propitkuje ništa, već samo fotografira. Uz istančano doziranje svjetla i tame, Abadžića definira i vječna radoznalost te izuzetan senzibilitet u traženju kadra. Njegov proces fotografiranja uvelike se sastoji od igre onime što je već tu, na što je na lokaciji naišao, uklapanja modela u kadar te povremene uporabe rekvizita. Vizualno su to pametni i visoko-estetski kadrovi, dosjetljivi, s često prisutnom dozom humora koja se čita iz izbora rekvizita naspram lokacije ili pak poze modela u zatečenoj okolini. Očišćenost kadra i forme, osamljene lokacije, opreka svjetlost-tama te neinvazivnost u prirodnosti pokreta modela doprinose gotovo nadrealnim kompozicijama. Moć opažanja koju Abadžić posjeduje očituje se kroz ritam prirodnih sjena, preklapanja oblika dijelova tijela s prostornim oblicima te ornamentalnosti koju izvlači, kako iz prirodnih sjena, tako i kroz sjene nastale korištenjem rekvizita.
Izbor fotografskih aktova Stanka Abadžića, koji se ovom izložbom donosi, najbolje je od suvremene hrvatske fotografske produkcije. Njegove umjetničke, crno-bijele fotografije podsjećaju na pionirske fotografske tehnike poput platinotipije i mokrog kolodija. Decentnim, studioznim aktovima Abadžić veliča ljepotu ženskog tijela, ljepotu života. Proces prilagođavanja modela kadru te igra svjetlom i sjenom osnažuje ljepotu ženskog tijela. Takav koncept postiže upravo time što mu glavni sadržaj fotografije nije isključivo subjekt kojeg prikazuje, već su to i emocije te atmosfera koju prizor evocira. Njegove fotografije nadilaze prividno, ali nisu simbolične ili reprezentativne – on druge poruke osim ljepote življenja nema.
Abadžić spretno čuva anonimnost modela, no zbog intimne atmosfere imamo osjećaj kao da je poznajemo. Ona kao da je postala arhetip poštivanja žena. Ponekad je ona u prvome planu, katkad je prekrivena velom, a kad nije odmah tu, kroz rapsodiju svjetlosti i sjene tražimo je pogledom.

Večeri u Orisu: Prezentacija Open House Zagreb
2024-02-19 19:00 - 21:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak 19. veljače 2024. s početkom u 19 sati u Oris Kući arhitekture (Ulica kralja Držislava 3) nastavljamo s cjelogodišnjim serijalom događanja – VEČERI U ORISU.
Ovoga ponedjeljka predstavit će se prošlogodišnje, prvo izdanje Festivala Open House Zagreb. Na ovome predstavljanju bit će izloženo nekoliko fotografija objekata koji su predstavljeni na Festivalu, projicirat će se kratki filmovi snimljeni na Festivalu, a o Festivalu će govoriti stručni voditelji, partneri i organizatori.

Moderatorica predavanja: Ivana Antunović Jović

Govornici: dr. sc. Bojan Baletić, dekan Arhitektonskog fakulteta, dr. sc. Mia Roth Čerina, profesorica na Arhitektonskom fakultetu, prodekanica za međunarodnu suradnju i umjetnost, predsjednica Udruženja hrvatskih arhitekata, Igor Franić, arhitekt i profesor na Arhitektonskom fakultetu u Zagrebu i Dubravka Vrgoč, kreativna ravnateljica Festivala Open House Zagreb.

Koncept izložbe: Nina Bačun i Josipa Tadić

O FESTIVALU:
Open House Zagreb pod vodstvom Udruge za promicanje arhitekture i dizajna, zamišljen je kao promocija najatraktivnijih zagrebačkih arhitektonskih djela te susret građana s arhitektima, građevinarima, investitorima i vlasnicima objekata. Festival je promovirao 35 objekata koji fizički i simbolički predstavljaju neke od najboljih arhitektonskih primjera grada Zagreba. Ponudio je time nove vizure grada te osobne poglede na objekte iz različitih vremenskih epoha i različitih namjena. Festival je potaknuo građane i turiste na razmišljanje o vrijednostima grada i njihovoj ulozi u njegovom stvaranju te ih motivirati da se zalažu za dobro osmišljeno, planski izgrađeno okruženje.
Svi programi tijekom festivala bili su besplatni, a realizirani su uz pomoć partnera Turističke zajednice grada Zagreba, a potom i sponzora i donatora koji su potpomogli projekt.
Na Summitu Open House Europe, održanom u prosincu 2023. u Lisabonu, Open House Zagreb, uz Tiranu i Kopenhagen izdvojen je kao jedan od najperspektivnijih europskih festivala te je naglašena njegova inovativnost upravo u bliskom povezivanju s arhitektima i strukom što daje festivalu i u europskom kontekstu novu dimenziju.

Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina!

Ulaz na predavanje je slobodan.

Vidimo se u Orisu!

Naučno stručna konferencija “Tehnologija betona”
2024-02-20 00:00 - 23:59 | Hotel Hills Sarajevo, Butmirska cesta 18, Ilidža, Kanton Sarajevo, 71210, Bosnia and Herzegovina
Sarajevo, Hotel Hills 20. i 21.2.2024.

PRIGODNA PRODAJA vlastitih izdanja i višak knjiga dobivenih donacijom
2024-02-22 11:00 - 14:00, 2024-02-23 11:00 - 14:00, 2024-02-24 11:00 - 14:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Društvo povjesničara umjetnosti Hrvatske (DPUH), osnovano 1956. godine, aktivno je u nakladničkoj djelatnosti. Nudimo širok izbor knjiga, od likovnih monografija i tekstova likovne kritike do zbornika i znanstvenog časopisa Peristil.
Prigodna prodaja naših izdanja i viška knjiga iz knjižnice održat će se 22., 23. i 24. veljače 2024. godine. Knjige možete kupiti u našim prostorijama u Preradovićevoj 44, isključivo za gotovinu.
Od ožujka 2024. godine u zgradi će se provoditi radovi na konstrukcijskoj obnovi, pa nećemo moći organizirati predavanja i slična događanja.
Iskoristite ovu priliku i posjetite nas u veljači!

Izložba Petre Slobodnjak Displacement/ Planinska 7
2024-02-23 19:00 - 22:00 | HDLUDU, Šetalište kralja Zvonimira 32, Dubrovnik
Usmjereni Teatar Petre Slobodnjak kao povratak čovjeku
Pred točno godinu dana po prvi je puta predstavljen projekt Petre Slobodnjak Displacement / Planinska 7 u Galeriji Događanja u zagrebačkom kvartu Peščenica. Već je prilikom otvorenja izložbe sudeći prema natprosječnoj posjećenosti i nezapamćenoj atmosferi (i to u kvartu u kojem je i nastao) bilo evidentno da se radi o vanserijskom umjetničkom događaju.
Nakon zagrebačke premijere, uslijedio je velik interes novinara, stručne, ali i šire publike, a zatim i dvije važne nagrade: nagrada „Ivan Kožarić“ za mlade umjetnike koju dodjeljuju Grad Zagreb i Muzej suvremene umjetnosti i godišnja nagrada ULUPUH-a za mlade umjetnike te uvrštavanju na Slavonski biennale, najvažniju međunarodnu skupnu žiriranu izložbu suvremene umjetnosti u regiji. Krajem 2022. Petra Slobodnjak izdala je i autorsku umjetničku knjigu, koja ponavlja naslov izložbe i njezino je proširenje na tiskani medij.
Logično, postavlja se pitanje, što je toliko iznimno u ovom radu da je izazvao neuobičajeno veliku pažnju ne samo umjetničke scene već i znatno šire. Odgovor je u njegovoj slojevitosti, u što se dubrovačka publika ovom prigodom može i uvjeriti: Displacement / Planinska 7 polazište ima u osobnoj priči (s kojom se gledatelj vrlo lako identificira), a pritom se bavi elementarnim ljudskim vrijednostima s puno vjere u čovjeka i njegove mogućnosti. Istovremeno postavlja pitanje o naravi umjetničkog rada, o odgovornosti umjetnosti i umjetnika u društvu.
Rad Planinska 7 prije svega je dugotrajan, iznenađujuće uspio socijalni eksperiment u kojem je Petra Slobodnjak odigrala dvostruku ulogu: pokretača i sudionika.
Petra Slobodnjak punih je petnaest godina živjela na istoj adresi, u istoj stambenoj zgradi, i to od trenutka dolaska iz rodnog grada u Zagreb na studij pa sve do preseljenja u vlastitu nekretninu. Tih je petnaest godina provedenih na istom mjestu za Petru bilo formativno na puno načina. Kako sama navodi: „Ono što je započelo kao normalna ljudska interakcija koja je služila kao lijek za umanjivanje izoliranosti, budući da već godinama radim od kuće, postalo je dugoročni proces stvaranja prijateljstva s pojedincima različitih životnih, vjerskih i političkih uvjerenja.“ Međutim, da bi se pokrenuo jedan takav proces stvaranja prijateljstva, odnosno, kako fotografije pokazuju, aktivnog suživota međusobno potpuno različitih ljudi, ne samo s različitim stavovima, kako piše Petra, već i s potpuno različitim navikama i životnom dinamikom, potrebno je puno više od činjenice da se nalaze na istom mjestu. Potrebno je izuzetno puno truda, strpljenja, čekanja, osluškivanja, ulaganja, potreban je jedan izniman karakter.
Fotografije zajedničkog života stanara Planinske 7, koje se mogu vidjeti na izložbi, nižu se poput prizora iz neke predstave ili serije o obitelji čiji su članovi izuzetno bliski, no pomalo čudnih navika. Čak i situacije koje naprvu djeluju kao uobičajene, pomnijim promatranjem pokazuju detalje koji u gledatelju stvaraju niz pitanja. Važno je napomenuti da se u Planinskoj 7 ne radi o insceniranoj fotografiji. Petra Slobodnjak fotografirala je situacije koje su se pred njom (i s njom) odvijale. Fotografijama su pridružene i priče, crtice iz života, koje Petra donosi vještom naracijom, vrlo živo, britko, duhovito, oživljavajući dodatno likove s fotografija. Osim što nam pruža uvid u detalje (su)života živopisnih stanara jedne adrese, suptilno osobnim pričama podastire nam kroniku našeg doba u lokalnom i globalnom kontekstu istovremeno mu prkoseći.
Uzevši navedeno u obzir, nameće se pitanje: Što je zapravo rad Petre Slobodnjak? Je li to serija fotografija koja je nastajala tijekom godina u Planinskoj 7? Ili je rad život sam, koji Petra potiče, u koji ulaže godinama i u kojem i sama sudjeluje prije nego što ga zabilježi? Ako je odgovor na pitanje ovo drugo, je li ta umjetnost svjesna i vođena akcija ili je po svojoj naravi više nalik snježnoj grudi koja polako i nekontrolirano prerasta u lavinu? I ako je tako, kako znamo kad je rad gotov? Kako bi se ponašali stanovnici Planinske 7 da nije bilo Petre da ih potakne na zajedničke akcije? Kako se oni ponašaju sada kada Petra više nije s njima?
Rad Displacement / Planinska 7 zoran je primjer činjenice koliko oblikujemo okolinu vlastitim akcijama. Akcija se po inerciji nastavlja i dalje, kretanje koje je inicirala Petra više se ne može zaustaviti. Pod drugim uvjetima, s drugim akterima, ono se nastavlja.
Iva Prosoli
O autorici
Petra Slobodnjak rođena je u Bjelovaru 1988. godine. Diplomirala je 2012. godine na Grafičkom fakultetu u Zagrebu, smjer Dizajn grafičkih proizvoda. Od 2014. godine radi kao slobodnjak, nezavisni profesionalac, na području grafičkog dizajna i fotografije. Članica je Hrvatske zajednice samostalnih umjetnika (HZSU), Hrvatske udruge likovnih umjetnika primijenjenih umjetnosti ULUPUH) i Hrvatskog dizajnerskog društva (HDD). Završila je Restart školu dokumentarnog filma. Dobitnica je stipendija američke VII fondacije za njihove edukativne programe VII akademije. Za rad DISPLACEMENT Planinska 7 dobila je godišnju nagradu za mlade umjetnike ULUPUH-a te nagradu za mlade umjetnike Ivan Kožarić koju dodjeljuje Muzej suvremene umjetnosti u Zagrebu i Grad Zagreb. Petra Slobodnjak živi i djeluje u Zagrebu.

Nova zvijezda jazza Francesca Tandoi stiže u Zagreb
2024-02-28 19:30 - 22:00 | Mala dvorana KD Vatroslava Lisinskog, Trg Stjepana Radića 4, Zagreb
Talentirana i uspješna talijanska pijanistica i pjevačica Francesca Tandoi 28. 2. stiže u Zagreb, a bit će to njezino prvo gostovanje u Hrvatskoj
Nastup Francesce Tandoi na JazzHR-u rezerviran je za srijedu, 28. 2. u Maloj dvorani Lisinski s početkom u 20:30 sati. U Zagreb stiže iz Milana, gdje večer prije svira u tamošnjem Blue Noteu. A samo početkom ove godine ugostili su je i Berlin i Beč, i Stuttgart i Köln.
Nedavno je četiri večeri zaredom pokorila i pariški Le Duc, a svi hvale njezinu impresivnu svirku, senzualni vokal, vratolomna sola i energični swing. Francesca je nova zvijezda na međunarodnom jazz nebu. Uspoređuju je čak i s Dianom Krall!
Prava je sreća, stoga, da u sklopu svoje Bop Web turneje 28. 2. – prvi put u svojoj karijeri – stiže i u Zagreb.
Još iste večeri – već u 19:30, na JazzHR-u dočekuje nas naš cijenjeni gitarist i skladatelj Davor Doležal s kvartetom koji nosi njegovo ime. U društvu Nikole Šanteka za klavirom, Zvonimira Šestaka za kontrabasom te Mirsada Dalipija na bubnjevima predstavlja materijal s aktualnog albuma Strange Beauty, a kao posebnog gosta najavljuje Matiju Dedića.
Koncertna večer 28. 2. powered by JazzHR ponudit će, stoga, doista toliko toga – od Davor Doležal Quarteta feat. Matija Dedić, do Francesce Tandoi koja će, kako sam Doležal kaže, nakon njihove tople i elegantne svirke “spržiti sve svojim bebopom“.
Koncert Francesca Tandoi Trija realiziran je u suradnji s Talijanskim institutom za kulturu u Zagrebu.
Ulaznice za ovaj jedinstveni događaj 28. 2. osigurajte na vrijeme na blagajni Lisinski ili u sustavima ulaznice.hr i entrio.hr.

ASAP INTRO #08 SEASON 2024 OPENING
2024-03-01 17:00 - 20:00 | Nova Iskra Workspace, Cara Uroša 18, Belgrade, 11000, Serbia
Nova Iskra Workspace – Dorćol, Cara Uroša 18, Beograd
ASAP INTRO #08 | SEASON 2024 OPENING

Gost: Mr Jasmina Radovanović, NALED

APARTMAN
2024-03-01 19:00 - 20:30
Prvotna ideja je bila da Galeriju ULUPUH transformiramo u idealni apartman u kojem bi se radovi umjetnika i članova ULUPUH-a izložili i prezentirali u svojoj funkciji (autorski tanjuri na dizajnerskom stolu i sl.), no obzirom da umjetničko izlaganje u suvremenom društvu ima prvenstveno volonterski karakter, nije bilo moguće takav koncept ostvariti bez velikih troškova. Stoga molim posjetitelje da zamisle radove smještene u interijer vlastitog doma ili apartmana iako su isti izloženi na više-manje klasičan galerijski način. Pri postavu sam pokušala postići da radovi budu raspoređeni prema funkciji i u prostoru izloženi na vizualno prihvatljiv način.” Elizabeta Wagner, prilagođeno iz predgovora
Posjetitelji će izložbu moći razgledati do 22. ožujka 2024.

izložba IME Berte Miloš u Medijateci galerije Flora
2024-03-03 16:00 - 20:00 | HDLUDU, Šetalište kralja Zvonimira 32, Dubrovnik
MEDIJATEKA FLORA, 3.3.-12.3.2024.
BERTA MILOŠ: IME
Tehnikom veza u svom umjetničkom radu Berta Miloš koristi se dugi niz godina. Ta mikroprocesualna performativna aktivnost u svojoj biti duboko je kontemplativna. Nizanje niti i uboda igle u određenom, uspostavljenom redu, misaono je iskustvo. Repetitivnost i usporenost ruke ostavlja prostor za dublje promišljanje svijeta i ljudi koji nas okružuju.
Berta Miloš često će se, i kroz svoju poeziju koju materijalizira koncem na platnu, referirati na stanja duše, prirodu, tišinu, kao i na neposredni opažaj prostora koji je okružuje. U njenim radovima vrijeme se relativizira, prošlost i sadašnjost gube svoj utvrđeni slijed.
Međutim, ovom izložbom Berta reducira svoj dosadašnji izričaj. Nije više riječ o poetičnim rečenicama koje je plavim koncem izvezivala na bijeloj podlozi, ponekad upotpunjenim cvjetnom dekoracijom, već samo o imenima koja veze stiliziranom i pikseliziranom rimskom kapitalom. Nešto slično što je već radila u tehnici kolaža – asamblaž ženskih imena prijateljica i kustosica, sada će prenijeti koncem na platno. I ovaj put imena nisu nasumična i slučajna. Imena su to djece umjetnika njenih prijatelja i poznanika. Sva platna iste su visine – 20 centimetara, a dužina ovisi o broju slova koja čine ime. Sveukupno je 18 imena: Andrija, Buga, Cvijeto, Ela, Enio, …, i tako abecednim redom.
Riječ je o svojevrsnoj klasifikaciji, gotovo lirskoj taksonomiji, razvrstanoj po sasvim određenim načelima, a zabilježena su dječja imena čiji su roditelji umjetnici. Ako i postoji neka zakonitost u izboru imena, sam niz pretpostavlja da promatrač ne mora nužno znati referencijalnost imenovanih. Izdvojena i izrađena tehnikom veza, ta imena sada žive svoje živote. Izvezena onomastika koja nadilazi imensku semantiku i otima joj se. Imenima možemo pridodati bilo koju priču koju zamislimo. Možemo ih translatirati u bilo koje povijesno ili buduće vrijeme. Ali sada nam se nameće onaj materijalni trag koji je ostavila igla na ortogonalnom rasteru tkanine. Taj plavi trag, unatoč tome što prikazuje grafičke znakove koji nose određeno nam čitljivo značenje, možemo pratiti i kao svojevrsno apstraktno nizanje simbola odnosno prevođenje tih znakova u druge vizualne sisteme.
Bertin asketski likovni jezik, jednostavan u svojoj repetitivnoj pojavnosti, nosi cijeli niz kodova koji komuniciraju na duhovnoj razini.
Grafički znak postaje impresija, otisak trenutka u kojemu se igla zaplela u tkaninu, a tekst tek vježba kontemplacije. Promatrač zaboravlja označenog, ne gleda prikazano kao nešto što mu je dato na čitanje već stvara svoju apstrahiranu sliku.
Helena Puhara

TO THE FORE 7: SLOVENE WOMEN ARCHITECTS, ENGINEERS AND DESIGNERS
2024-03-04 19:00 - 22:00 | galerija DESSA, Židovska steza 4, Ljubljana, 1000, Slovenia
We kindly invite you to the opening of the exhibition To the fore VII: Slovenian female architects, builders and designers, which will be held on Monday, March 4, 2023, at 7 p. m., in the DESSA gallery.

The architectural exhibition To the fore VII: Slovenian female architects, builders and designers, prepared by the Center of Slovenian Architecture and the France Stele Art History Institute ZRC SAZU, sheds light on an overlooked part of Slovenian female architectural, construction and design creation from the rich architectural oeuvre of the 20th and 21st centuries. The exhibition highlights those works that are rarely exhibited and placed on public view, but, taking into account the time, conditions and position of women, no less important, high-quality and multifaceted. This time, graduates of Jože Plečnik, Edvard Ravnikar, Edo Mihevc, Janez Koželj and Vladimir Brezar are presented.

The exhibition will be on display until April 4, 2024.

David Bowen: “teleprisutan vjetar”, otvorenje izložbe i razgovor s umjetnikom
2024-03-07 19:00 - 23:00 | KONTEJNER, Odranska 1/1, Zagreb, 10000, Croatia (Local Name: Hrvatska)
KONTEJNER, Odranska 1/1, Zagreb
David Bowen: teleprisutan vjetar, 07.03. – 29.03.2024.

Koristeći interakcije između prirodnih i mehaničkih sustava, David Bowen stvara jedinstvene odnose unutar svojih skulptura i instalacija. Pomoću robotike, posebno napravljenog softvera, senzora, teleprisustva i podataka, Bowen gradi uređaje i situacije koji komuniciraju s fizičkim, virtualnim i prirodnim svijetom. Njegove instalacije često istovremeno imaju ulogu promatrača i autora, pružajući ograničene i mehaničke perspektive dinamičnih situacija i živih sustava. Ovi uređaji i situacije stvaraju disonancu koja dovodi do nestalnih situacija podložnih mijeni i nepredvidivih ishoda. Fenomenološki rezultati ustvari su sinergija između prirodne forme ili funkcije, mehanizma i umjetnika.
Instalacija teleprisutan vjetar sastoji se od niza 126 mehaničkih uređaja koji se naginju po x/y osima, a povezani su s tankim osušenim stabljikama biljaka postavljenima u galeriji te osušenom stabljikom biljke spojenom na akcelerometar u eksterijeru. Gibanje vjetra uzrokuje njihanje stabljike na otvorenom. Akcelerometar detektira tu kretnju i prenosi je grupi uređaja u izložbenom prostoru. Na taj se način stabljike u KONTEJNER-ovom prostoru pomiču u stvarnom vremenu i u skladu sa strujanjem vjetra na otvorenom.
Senzor je postavljen na otvorenom, uz Laboratorij za vizualizaciju i digitalnu sliku Sveučilišta u Minnesoti. Tako se pojedinačne komponente instalacije kreću sinkronizirano kako bi simulirale smjer i intenzitet vjetra s druge strane svijeta. Dok prati i prikuplja podatke u stvarnom vremenu s ove udaljene lokacije, sustav prenosi fizički prikaz dinamičnih i fluidnih uvjeta okoline.
David Bowen (US)
David Bowen je umjetnik i edukator čiji su radovi predstavljeni na brojnim grupnim i samostalnim izložbama u institucijama i na festivalima kao što su: ZKM Karlsruhe, Zaklada Telefónica Madrid, Eyebeam New York, Ars Electronica Linz, BOZAR Bruxelles, Znanstvena galerija Dublin, Itau Cultural u São Paulu, Centar za umjetnost i industrijsko stvaralaštvo LABoral u Gijónu, Izraelski muzej u Jeruzalemu, Muzej umjetnosti Cranbrook u Detroitu, Interkomunikacijski centar Tokio i Centar za suvremenu kulturu u Barceloni. Dvostruki je dobitnik stipendije McKnight Visual Artist, a osvojio je i nagrade poput Velike nagrade na Japanskom festivalu medijskih umjetnosti, Posebnog priznanja na festivalu Ars Electronica, treće nagrada na međunarodnom natječaju VIDA Umjetnost i umjetni život. Bowen je boravio na sljedećim umjetničkim rezidencijama: Autodesk Pier 9, Muzej suvremene umjetnosti The Mattress Factory, Muzej suvremene umjetnosti Massachusetts i rezidencijski program The Arctic Circle.
dwbowen.com
Fotografija: David Bowen / Tallieu Art Office. Vizualni identitet: kuna zlatica
Impresum
Organizacija: KONTEJNER
Kustosice: Ana Bedenko, Olga Majcen Linn
Tehnička realizacija: William Linn, Mihael Giba
Dizajn: kuna zlatica
Marketing i komunikacije: Jadrana Ćurković, Inesa Antić
Zahvala: Kersnikova institut (Galerija Kapelica)
-Otvorenje 7.3.2024. u 19h uz razgovor s umjetnikom.
Slobodan ulaz na otvorenje.
Trajanje izložbe: 7.3. – 29.3.2024.
Radno vrijeme: ponedjeljak-petak 16 – 20h, subota 11 – 15h
-Ulaznice za izložbu:
odrasli 3,00 €, učenici i studenti 2,00 €, obiteljska ulaznica 4 €, grupe (10 – 30 osoba) 1,00 € po osobi
Slobodan ulaz: djeca do 12 godina; učenici umjetničkih gimnazija, škola primijenjene umjetnosti i dizajna; studenti povijesti umjetnosti, muzeologije, umjetničkih akademija i dizajna (uz predočenje studentske iskaznice); umirovljenici; članovi strukovnih udruga HDLU, ULUPUH, AICA, ICOM, HMD, DPUH (uz predočenje važeće iskaznice); predstavnici medija (uz predočenje važeće iskaznice); osobe s invaliditetom (uz predočenje važećeg dokumenta – iskaznice ili rješenja kojim se dokazuje invaliditet); nezaposlene osobe (uz predočenje potvrde HZZ-a)

ASAP PRO #08 – RELJA DERETA
2024-03-08 17:00 - 20:00 | StartIT centar, Savska 5,, Belgrade, Serbia
StartIT Centar, Savska 5, Beograd
ASAP PRO #08 | Relja Dereta – PREZENTACIJSKE VEŠTINE: Ključni aspekti i kako ih razvijati

“Kada čujemo prezentacijske veštine, često prvo pomislimo na javni nastup i pitch pred klijentom. Međutim, svaki sastanak, svaka komunikacija je prostor gde možemo koristiti i vežbati ove veštine.
Na predavanju ćemo istražiti ključne aspekte prezentacijskih veština, kao i kako da ih samostalno razvijamo:
– Definisanje ciljeva različitih faza u nastupu – prepoznavanje situacije u kojoj komuniciramo, utvrđivanje potreba publike, građenje poverenja sa sagovornikom, motivisanje na naredne korake…
– Prevođenje ideja – kako da kroz storytelling, metafore, poređenja i druge tehnike svoju poruku upakujemo tako da je publika zaista razume
– Autentičan nastup – kako koristimo svoj glas, ruke, telo, prostor, kako da se povežemo sa sobom i svojom publikom, kako da prevaziđemo tremu i odgovorimo na neplanirane situacije.”

Ženski glasovi iz prošlosti
2024-03-08 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Dan žena s Malim zvonima: izložba knjiga i razgovor o jakim ženskim glasovima! Sudjeluju Sanja Lovrenčić i Lidija Dujić, izabrane tekstove čita Urša Raukar. Pridružite nam se u Knjižnici Marije Jurić Zagorke, 8. 3. 2024. u 18:30 sati.
Mary Wollstonecraft, Dorothy Wordsworth, Mary Shelley, Marie-Catherine d’Aulnoy, Ivana Brlić Mažuranić, Virginia Woolf – neke su od spisateljica iz vremena kad su se tek rijetke žene usuđivale ozbiljno latiti pera. Naklada Mala zvona pokazuje poseban interes za njihove glasove od samog svojeg osnutka 2010., te danas – među svojim „knjigama koje traju“ – ima cijeli niz raznolikih naslova posvećenih upravo njima. U predvečerje Dana žena razgovaramo o tim autoricama, njihovim životima i tekstovima, razlikama i sličnostima njihovog i našeg vremena.

Tamara Obrovac quartet, koncert
2024-03-08 20:00 - 22:00 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
HKD na Sušaku za Dan žena 8.3. dovodi željeznu istarsku lady Tamaru Obrovac i njezin quartet!
Ovaj ansambl djeluje u neizmjenjenom sastavu od 1997. godine kada su izdali i prvi CD “Ulika” na kojem je Tamara po prvi puta predstavila novi način razmišljanja i komponiranja, u kojem uspješno spaja inspiraciju lokalnim istarskim duhom glazbe i dijalekta s univerzalnim jazz izričajem, što će uz njihove uvijek inspirativne i drugačije izvedbe ostati osnovno obilježje njenog glazbenog izraza kojim će postati prepoznatljiva i na međunarodnoj jazz sceni.
Na koncertu u Rijeci quartet će najvećim dijelom predstaviti repertoar sa njihovog posljednjeg CD-a Nuvola koji je 2023. godine izašao u izdanju Cantusa, Hrvatskog društva skladatelja i austrijskog izdavača Alessa records, a kojim je ovaj ansambl obilježio 25 godina postojanja i zajedničkog muziciranja.
Album sadrži nove, nešto kompleksnije Tamarine skladbe kojima ostaje vjerna spoju Istre i jazza, a koje sastav sjajnih glazbenika izvodi s radošću muziciranja ostvarenu kroz neomeđenu slobodu izričaja, virtuozno muziciranje, humor i improvizaciju, što je od samih početaka svojstveno svim glazbenicima quarteta.

Iskra kolektiv, Pozdravi iz Pokuplja
2024-03-12 19:00 - 21:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
Izložba kolektiva Iskra otvara se u galeriji Modulor Centra za kulturu Trešnjevka 12.3. u 19 sati.
Izložba predstavlja rad kolektiva ISKRA, i prvog izdanja koji je okupio multidisciplinarni i internacionalni tim mladih entuzijasta i stručnjaka na temu rijeke Kupe, u Pokupskom. Istraživački rad grupe autora različitih profesija, Marte Bunjan, Jacopa Grillija, Alison Ivašić, Lare Jelić-Balta, Karle Jelić-Balta, Aljoše Kotnjeka, Petre Martinović, Stephanie Newcomb, Kinke Nijland, Tina Pugelnika Stipeča, Ive Vujec, Mirne Udovčić, Hane Štefanac, i Petra Zebić, trajao je od siječnja do lipnja 2023. godine, a na temelju zajedničkog rada, dijaloga i radionica, konačni produkt bili su projekti različitih tehnika, metodologija i medija.
Istraživanje je došlo intuitivno te kao refleksna reakcija na zatečeni kontekst. Izložba se materijalizira kroz tri jedinstvena elementa – radovi, rijeka i naljepnice Izložba se materijalizira kroz pregled radova kao dijela zajedničkog pokreta i djelovanja, participativnog dijela izložbe gdje posjetioci mogu reagirati na postavljena pitanja i naljepnicama odgovarati, te time ostaviti svoj trag na izložbi, te naposljetku, prezentaciji individualnih radova. Teme autorskih projekata su sljedeće: Marta Bunjan i Lara Jelić-Balta – Pokupske plaže, Jacopo Grilli i Kinke Nijland – Danak, Alison Ivašić – Ribič, Karla Jelić-Balta – Otoci, Aljoša Kotnjek – O ribi između crteža i pletenja, Petra Martinović i Hana Štefanac – Okusi Pokupskog, Stephanie Newcomb – Uzvodno i nizvodno, Tin Pugelnik Stipeč – Pokupski prelet, Iva Vujec – Karakter obrasca-obrazac karaktera, Mirna Udovčić – Pokupski katastar, Petra Zebić – Ženska posla.
Rijeka, kao objedinjujuća tema, koja povezuje sve radove, i na koji se svi radovi referiraju, provlači se duž cijelog prostora kao tema zajedničkih promišljanja grupe autora, no također, u evokaciji namreškane površine vode u načinu prezentacije individualnih radova. Svaka od tema koje autori prezentiraju tangira rijeku, te od nje uči, posuđuje, uzima, vraća, sukladno istraživačkom procesu. Izložba ima interaktivni karakter, u vidu postavljanja pitanja i otvaranja dijaloga s posjetiocima, omogućavajući razmjenu znanja koja je i okosnica samog kolektiva čiju energiju žele podijeliti s posjetiocima izložbe i novim entuzijastima. Posjetioci postavljaju naljepnice na mikrolokacije te odgovaraju na pitanja koje se tiču njihovog vlastitog promišljanja o identitetu mjesta, baštini, i mjestima s kojima ostvaruju posebnu povezanost, kao što i Iskra ostvaruje s Pokupskim. Na ovaj način, slika izložbe će se promijeniti od njenog otvorenja do njenog zatvaranja te osigurati dinamičnost, dijalog i razmjenu znanja. Na izložbi će se moći vidjeti i publikacija autora, objedinjena u zajedničkoj knjižici, te katalog.

izložba autosugestija noemi čotić i marko dajak u flori
2024-03-15 18:00 - 22:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora pozivaju Vas na otvorenje izložbe AUTOSUGESTIJA Noemi Čotić i Marka Dajka, koje će se održati u petak 15. ožujka u 18 sati.
Izložba se može pogledati do 30.ožujka svaki dan od 10 do 13 sati i od 16 do 19 sati. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com

Marijan Grakalić - predstavljanje šest knjiga
2024-03-15 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Održat će promocija šest knjiga Marijana Grakalića objavljenih u protekloj godini. Jedinstven je primjer da jedan pisac objavi šest knjiga u jednoj godini. Marijan Grakalić to je uspio u protekloj 2023., i sada ih promovira po prvi puta.
Radi se o tri zbirke pjesama: Pjesme Vojnika (Viva grupa, Zagreb), Mjera, oblik, ogledalo (Štajergraf, Zagreb), Samuraji šanka – haiku (TZ Sv. Ivan Zelina, ponovljeno i prošireno izdanje), kuharici Tradicinalna kuharica (Zajedno s Lili Koci, DEA, Sisak), te dva romana iz zamišljene trilogije na temu povratka. Prvi je roman Posljednji Štignjedeci (POU Sv. Ivan Zelina), a drugi Pogled u noć (Litteris, Zagreb).
O knjigama će govoriti Biserka Goleš Glasnović, Nera Karolina Barbarić, Nikola Gamilec, Marijana Rukavina Jerkić, Josip Luković i sam autor.

Koncertni ciklus Cantus Ansambla
2024-03-18 20:00 - 21:30 | Mala dvorana KD Vatroslava Lisinskog, Trg Stjepana Radića 4, Zagreb
EVERENDING STORY

Koncertni ciklus Cantus Ansambla 2023./2024.
18. 3. 2024., ponedjeljak, Mala dvorana KD Vatroslava Lisinskog, 20.00 sati

Ivan Josip Skender, dirigent
Ana Batinica, flauta
Ivica Trubić, bas-recitator

Program:

Arnold Schoenberg, Ode To Napoleon Op.41, za recitatora, klavir i gudački kvartet ( u povodu 150 godina rođenja)
Luigi Nono, Variazioni Canoniche Sulla Serie Dell’op. 41 Di Arnold Schoenberg (u povodu 100 godina rođenja)
Neven Resnik, novo djelo (praizvedba)
Tibor Szirovicza, novo djelo (praizvedba)
Pierre Boulez, Memorial, za flautu solo i osam instrumenata

Pasionska baština 2024. Jure Kokeza: De profundis
2024-03-19 19:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U sklopu manifestacije Pasionska baština 2024. izložit ćemo radove akademskog umjetnika Jure Kokeze.

Udri brigu na heklanje
2024-03-20 18:00 - 20:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Centar mladih Ribnjak vas poziva da se pridružite srijedom na radionici kukičanja i dopustite heklanju da bude vaša terapija i putovanje kroz vrijeme, oživljavajući sjećanja na naše korijene i pružajući nam trenutke unutarnjeg mira i harmonije. Uz to, slušamo stare ploče i audio knjige!
Osim što nas vraća u prošlost, heklanje je i svojevrsna terapija koncem, oaza mira u svijetu užurbanosti. Kroz ovu aktivnost, um se usredotočuje na stvaranje, isključujući brige i stres. Opuštajući ritam kukičanja djeluje kao meditacija, umirujući um i oslobađa napetost.
Prijave na radionicu: marina.curkovic@cmr.hr

Studijska izložba „Naličje grada prije 100 godina: fotografije iz zbirki liječnika Vladimira Ćepulića i Luje Thallera“ iz fundusa Hrvatskog muzeja medicine i farmacije HAZU
2024-03-21 08:00 - 20:00 | Etnografski muzej u Zagrebu, Trg Mažuranića 14, Zagreb, 10000, Croatia (Local Name: Hrvatska)
Studijska izložba iz fundusa Hrvatskog muzeja medicine i farmacije HAZU Naličje grada prije 100 godina: fotografije iz zbirki liječnika Vladimira Ćepulića i Luje Thallera održat će se u Etnografskom muzeju u Zagrebu od 21. ožujka do 19. svibnja 2024. Svečano otvorenje izložbe održat će se 21. ožujka 2014. u 18 sati.
Izložba i katalog prikazat će osobit pogled na zagrebačku stambenu bijedu optikom socijalne patologije s naglaskom na tuberkulozu u prvim dekadama 20. stoljeća na temelju sačuvane zbirke fotografija iz ostavštine liječnika Vladimira Ćepulića (1891. – 1964.), jednog od predsjednika Hrvatskoga liječničkog zbora (1935. – 1945.) i Luje Thallera (1891. – 1949.), začetnika hrvatske medicinske historiografije. Fotografije socijalne bijede koje se predstavljaju na izložbi nastale su na poticaj liječnika Vladimira Ćepulića i Luje Thallera sa svrhom oblikovanja svojevrsne potvrde propitivanju organske podloge društva u prvoj polovini 20. stoljeća. Pritom su u sklopu zdravstveno-prosvjetiteljskih kampanja pridonosile utemeljenju novog sustava vrijednosti unutar medicine i društva. Navedene zbirke koja sadrže ukupno 132 fotografije danas se nalaze u Hrvatskome muzeju medicine i farmacije Hrvatske akademije znanosti i umjetnosti, a poslužit će kao polazište u razmatranju pojavnosti socijalne fotografije na području Hrvatske, ali i socijalne medicine/patologije s osobitim naglaskom na tuberkulozu početkom 20. stoljeća. Istaknut će se njihova rana pojavnost kao do sada nezapaženi segment socijalne fotografije u Hrvatskoj te muzeološka vrijednost kao akvizicije prvog Muzeja za povijest zdravstva koji je osnovan 1944. u Zagrebu pri Hrvatskome liječničkom zboru.
Osim kataloških opisa i fotografija svih eksponata, dvojezični katalog izložbe (hrv./engl.) sadržavat će uvodni tekst prof. dr. sc. Stelle Fatović-Ferenčić, povjesničarke medicine, znanstvene savjetnice u trajnom zvanju iz Odsjeka za povijest medicinskih znanosti i upraviteljice Zavoda za povijest i filozofiju znanosti HAZU, dr. sc. Martina Kuhara, znanstvenog suradnika u Odsjeku za povijest medicinskih znanosti HAZU i Silvije Brkić Midžić, muzejske savjetnice i upraviteljice Hrvatskog muzeja medicine i farmacije HAZU.
Izložba je organizirana u povodu 150. obljetnice osnutka Hrvatskoga liječničkog zbora.
Uz izložbu će biti organizirana predavanja, radionice i stručna vodstva.
NOSITELJI PROJEKTA: Hrvatski muzej medicine i farmacije HAZU, akademik Marko Pećina, voditelj Muzeja, prof. dr. sc. Stella Fatović-Ferenčić, dr. med., zamjenica voditelja Muzeja, Silvija Brkić Midžić, prof., upraviteljica Muzeja; Odsjek za povijest medicinskih znanosti Zavoda za povijest i filozofiju znanosti HAZU, dr. sc. Martin Kuhar, dr. med.
PARTNERI NA PROJEKTU: Hrvatski liječnički zbor, prof. dr. sc. Željko Krznarić, predsjednik Zbora; Etnografski muzej, Zagreb, dr. sc. Zvjezdana Antoš, ravnateljica
AUTORI KONCEPCIJE IZLOŽBE: Silvija Brkić Midžić, prof., prof. dr. sc. Stella Fatović-Ferenčić, dr. med., dr. sc. Martin Kuhar, dr. med.
KUSTOSICA IZLOŽBE: mr. sc. Željka Petrović Osmak
LIKOVNI POSTAV IZLOŽBE, VIZUALNI IDENTITET I GRAFIČKO OBLIKOVANJE IZLOŽBENIH MATERIJALA: Studio Rašić, Ante Rašić
TEHNIČKI POSTAV IZLOŽBE: Restauratorsko-preparatorske radionice i tehnička služba Etnografskog muzeja
PRIPREMA ZA TISAK: Studio Rašić, Ankica Penava-Pejčinović
ODNOSI S JAVNOŠĆU I MARKETING: Ivana Lušić
DIGITALIZACIJA MUZEJSKE GRAĐE: Goran Vržina
POPRATNI PROGRAM: Lorena Martinić, Anastazija Petrović, Silvija Vrsalović
Realizaciju izložbe financijski su podržali Ministarstvo kulture i medija RH, Gradski ured za kulturu i civilno društvo Grada Zagreba, Hrvatski liječnički zbor i Hrvatsko torakalno društvo Toraks.
Digitalizacija muzejske građe financirana je sredstvima Zaklade za znanost u okviru projekta IP-2019-04-1772.

The Structure of Modernity: Edvard Ravnikar and His Quests 30/11/23-19/04/24
2024-03-21 10:00 - 18:00 | Muzej za arhitekturo in oblikovanje, MAO, Ljubljana, Rusjanov trg 7, Ljubljana, 1000, Slovenia
Curator: Miloš Kosec
Co-curator: Susanna Campeotto
Exhibition Design: a2o2 arhitekti – Klara Bohinc, Andraž Keršič, Žiga Ravnikar, Eva Senekovič, Uršula Novak, Aljoša Potočnik (vizualizacije postavitve/3D renderings)
Graphic Design: items
Edvard Ravnikar (1907–1993) defined the space of modern Slovenian society and state, transformed our understanding of the role of the architect, and opened architecture to creative doubt and incomplete design experiments. The significance of Ravnikar’s legacy and the question of the preservation of architectural heritage of the 20th century calls for its actualisation in the spirit of the 21st century. Ravnikar’s spaces have significantly shaped the process of independent Slovenia, as well as its social and political upheavals; and they raise questions of accessible public space, energy, programme, and the seismic retrofitting of buildings. These challenges call for responsible interventions combining the preservation of heritage with the adaptation of such to a social and environmental present that is fundamentally different from Ravnikar’s time.
These are the questions that the exhibition at MAO addresses. Based on detailed research of donations related to Ravnikar’s legacy from Ravnikar’s heirs and the Faculty of Architecture, the exhibition presents the complex development of some of Ravnikar’s key works rather than an overview of his entire oeuvre. It was Ravnikar who redirected the development of Slovenian modernism towards a distinct and regionally inspired language, which was, however, constantly in touch with the global architectural scene.
The exhibition presents four veins of Ravnikar’s work in detail: his monuments from the 1950s (especially the monuments at Rab, Draga, and Goreljek, which created an entirely new modernist sense of poetics in connection with the landscape); the public buildings in Kranj (especially the Kranj Municipal Building, which, along with Plečnik’s NUK, is perhaps the most important overall architectural work of art of 20th century Slovenia); Square of the Revolution – today’s Square of the Republic – with its representative complex of state institutions (with which Ravnikar created the form, scale, and space of Slovenian statehood); and his urban planning projects (especially his visionary plans for Skopje and Venice, which are in today’s time of social and environmental turmoil perhaps even more meaningful than when they were created). The MAO exhibition includes a presentation of Ravnikar’s sketches in the reception hall at Cankarjev dom, Ravnikar’s holistically conceived ambient-rich creation in the very heart of the city. The sketches present Ravnikar’s fantasy-rich inner world to the general public, a world that differs considerably from the seemingly rational process of creating extensive modernist complexes.
More >> https://mao.si/en/exhibition/edvard-ravnikar/

ASAP TALKS #14 | ARHITEKTURA I MEDIJI
2024-03-21 17:00 - 19:00 | PROSTOR, Beogradska 11, Novi Sad, Petrovaradin, 21000, Serbia
Prostor, Beogradska 11, Novi Sad, Petrovaradin
ASAP TALKS #14 | ARHITEKTURA I MEDIJI | Igor Conić, Robert Čoban i Igor Mikitišin
Da li smo u pravu kada tvrdimo da mainstream media ne interesuje arhitektura jer ne prodaje kopije izdanja i ne podstiče na click byte-ove. Ili je odgovornost na nama, jer smo ostali zarobljeni u nedovoljno komunikativnom jeziku struke koji je najčešće nerazumljiv široj javnosti.
Da li grešimo što neprekidno očekujemo da se ponovo dogodi neke nove “Antologija kuća” Ranka Radovića na javnom medijskom servisu ili kritički članci Mihaila Mitrovića u “Politici” ili smo samo neodlučni i nekreatvini da izlaz iz medijske senke potražimo na mikroekranima, na Tik Tik-u ili podkastima.
Da li ove “male”, mobilne forme mogu doprineti popularizaciji arhitekture u javnosti i preokrenuti trend u kom je arhitektura vest samo u objavama aktivističkih grupa na društvenim platformama. Da li uopšte “mikroekran” može da ponudi dovoljno kvalitetan sadržaja ili je to moguće jedino u velikim, tradicionalnim medijima.
Na ova i mnoga druga pitanja koja već dugo muče arhitektonsku zajednicu u Srbiji govoriće naši gosti na ASAP TALKS #14 kojeg organizujemo 21. 3. u Novom Sadu: Robert Čoban, Igor Mikitišin i Igor Conić

Link za prijavu: https://forms.gle/jy4uJSE3kfAJvhYj9

Panel rasprava "Rasizam na tapetu: vrste, manifestacije i načini borbe"!
2024-03-21 19:00 - 21:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Centar za mirovne studije povodom obilježavanja Međunarodnog dana za eliminaciju rasne diskriminacije 21. ožujka organizira panel raspravu „Rasizam na tapetu: vrste, manifestacije i načini borbe“ u Dnevnom boravku Centra mladih Ribnjak u 19 sati. Na panel diskusiji govorit će: Oladayo Hamidat Hassan iz Panafričkog društva u Hrvatskoj, Siniša Senad Musić iz Romske organizacije mladih Hrvatske, Emina Bužinkić s Instituta za razvoj i međunarodne odnose i Nina Čolović iz Srpskog narodnog vijeća.
Na panel diskusiji tematizirat ćemo različite vrste rasizma u Hrvatskoj poput anti-romskog rasizma, islamofobije, anti-crnačkog rasizma te iz progovoriti o njihovim specifičnostima i uzrocima te manifestacijama u društvu. Osim toga, govorit ćemo i o potencijalima za povezivanje i gradnju koalicijskih suradnji u borbi protiv rasno nejednakog društva koji ostaje i postaje realnost za sve više naših sugrađana i sugrađanki, a na kraju panela ostavit ćemo vremena i za pitanja iz publike.

Panel diskusija dio je Tjedna borbe protiv rasizma kojeg Centar za mirovne studije obilježava od 18.-24.3. s ciljem ukazivanja na sve vidljivije instance rasno motiviranog nasilja u zemlji, strukturnog i institucionalnog rasizma, te otvaranja prostora za bolje razumijevanje i razmjenu iskustava, kao i mapiranja načina borbe protiv rasno isključivih društava.

Tečaj keramike u Ribnjaku
2024-03-22 17:30 - 20:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Centar mladih Ribnjak u suradnji s Perunovim kolom organizira tečaj keramike u Ribnjaku! Tečaj keramike pružit će vam priliku da istražite različite tehnike keramike, razvijete svoju kreativnost i stvarate vlastite unikatne keramičke komade. Nema potrebe za prethodnim iskustvom u keramici. Svi su dobrodošli!

REQUIEM - Konkatedrala sv. Petra, Osijek
2024-03-22 19:00 - 20:00
Mozartov Requiem oratorijsko je remek-djelo čija je geneza obavijena velom tajne – one koja djelo čini još fascinantnijim i emocionalno uzbudljivijim. Mozart nije bio u najboljem stanju kad je dobio anonimnu narudžbu za skladanje mise zadušnice. Zdravlje mu se pogoršalo i vjerovao je da je proklet te da za sebe piše rekvijem kao ‘labuđu pjesmu’, jer je bio siguran da će uskoro umrijeti. Počtkom srpnja 1791. ‘ nepoznati, sivi stranac’ pojavio se na skladateljevim vratima rekavši da predstavlja nekoga tko želi Requiem od Mozarta pod uvjetom da ne želi doznati identitet svog pokrovitelja. Uplašen narudžbom, Mozart se opsesivno bacio na posao. Ali sve je to bilo previše. Uspio je dovršiti samo stavke Requiem i Kyrie, te je uspio skicirati glasovne dionice i basove za Dies irae do Hostias. Mozart je umro u dobi od 35 godina, 5. prosinca 1971., prije nego što je uspio dovršiti djelo. Plaćanje je već bilo primljeno, a Mozartova udovica Constanze bojala se da će mecena tražiti svoj novac natrag ako djelo bude predano nedovršeno. Zamolila je izvjesnog Josepha Eyblera da dovrši partituru, no osim što je orkestrirao glazbu nakon Kyrie, on je zadatak prenio na Mozartova učenika Süssmayera, kojemu je skladatelj dao detaljne upute o doradi. Süssmayer je vlastitom rukom prepisao cijelu dovršenu partituru – tako da je bilo gotovo nemoguće utvrditi tko je što napisao – i dao je strancu.
Mozartov Requiem, djelo za zbor, sole i orkestar idealno je za vrijeme dubokog promišljanja otajstva Uskrsa.
Ulaz slobodan.

HNK u Osijeku: MARATONCI TRČE POČASNI KRUG
2024-03-22 19:00 - 21:00 | HNK u Osijeku, Županijska 9, Osijek, Slavonija, 31000, Croatia (Local Name: Hrvatska)
Opereta nastala prema sjajnom libretu Viktora Leona i Lea Steina praizvedena je u Beču 1905. te je strelovitom brzinom postala jedno od napopularnijih djela svog žanra, čime je svome tvorcu, majstoru operetnog izričaja Leharu donijela neizbrisivu svjetsku slavu. Radnja Vesele udovice započinje financijskim peripetijama Pontevedra kojem prijeti nacionalni bankrot i dolaskom udovice – milijunašice Hanne Glawari u Pariz. Ugledavši u imućnoj udovi Hanni jedini spas svoje malene zemlje, veleposlanik i barun Zeta u “lov na milijunašicu” i sredstva kojima dotična raspolaže šalje grofa Danila, nekadašnju Hanninu ljubav. Danilo je, međutim beznadno loš lovac, budući da ga ljubav prema domovini i Haninu mirazu ostavljaju posve ravnodušnim. Viteški nagon mu se budi tek u trenutku kad na scenu stupa francuski zavodnik i ženskar Camille de Rosillon. Po običaju, ljubav postaje neizdrživo očigledna tek kad postane izgledno da bismo je mogli izgubiti. Vesela udovice je u HNK u Osijeku poslijednji put premijerno uprizorena u ožujku 2007.
